section_heading: Povijest
paragraph_text: Kuzma & Shaka Zulu na scenu su se probili krajem 1993. singlovima "Jedna mala Iva" i Party (Ruke Gore). "Jedna mala iva" je u nekoliko dana postala veliki radijski hit u Dalmaciji, a "Party" i u cijeloj Hrvatskoj. 1994. godine izlazi prvi album "Prva liga" i doživljava veliki uspjeh. Producenti na albumu su bili Nenad Vilović, D.J.Žuti, Dado Marušić i sam Kuzma dok je izvšni producent bio Eva Silas.Album je sniman i miksan u studijima Nenada Vilovića i Dade Marušića,a zanimljivo je da se kao gost kao prateći vokal pojavljuje i Dean Dvornik. Prodano je oko 15000 službenih nosača zvuka (CD i kasete) i još 30-40000 piratskih izdanja. Album je sviračko-pjevačko-programerski "one man show" Saše Kuzmića koji je praktički sam odsvirao, otpjevao i producirao cijeli album. S tog albuma ostali su vanvremenski hitovi poput "U mojoj ulici" (ne prodaje se trava), "Vozimo se, vozimo", "Party (Ruke gore)", "Jedna mala Iva", "Puknuta ekipa" i "Prva liga" s kojom su nastupili na Melodijama hrvatskog Jadrana 1994. godine. Pjesme s ovog albuma dugo su se vrtile po radio postajama i grupi donijele probitak na domaćoj sceni, te postaju prepoznatljivo ime.